नारायणप्रसाद दाहाल

नारायणप्रसाद दाहाल नेपाली राजनीतिज्ञ तथा नेपालको राष्ट्रिय  सभाको अध्यक्ष हुन् । उनी नेपालका प्रधानमन्त्री पुष्पकमल दाहाल का भाइ (काकाका छोरा)  हुन् ।

राजनीति
दाहाल २०३१ सालदेखि पार्टीमा सक्रिय छन् । उनी २०५७ देखि माओवादी केन्द्रीय सदस्य छन् ।

माओवादी शान्ति प्रक्रियामा आएपछि २०६३ मा दाहाल अन्तरिम व्यवस्थापिका संसद् सदस्य बनेका थिए । पुष्पकमल दाहाल प्रधानमन्त्री हुँदा उनी सल्लाहकार थिए ।

 संविधान सभा सदस्य 
२०६४ मा भएको पहिलो संविधानसभा निर्वाचनमा दाहाल चितवन–३ बाट संविधान सभा सदस्यमा निर्वाचित भएका थिए ।  २०७० सालमा सोही क्षेत्रबाट टिकट पाए पनि दाहाल पराजित भए । 

 राष्ट्रियसभा सदस्य 
राष्ट्रपति विद्यादेवी भण्डारीले चैत २५, २०७८ मा चितवनका नारायणप्रसाद दाहाललाई राष्ट्रियसभा सदस्यमा मनोनयन गरेकी  । सरकारको सिफारिसमा उनले दाहाललाई राष्ट्रियसभा सदस्यमा मनोनयन गरेकी हुन् । रामनारायण बिडारीको कार्यकाल सकिएपछि रिक्त रहेको पदमा उनी मनोनीत भएका हुन् ।

 राष्ट्रिय  सभाको अध्यक्ष 
फाल्गुन २९, २०८० मा राष्ट्रिय सभा अध्यक्षमा नारायणप्रसाद दाहाल निर्वाचित भए। २०७८ मा राष्ट्रियसभा सदस्यमा मनोनीत बनेका उनी २०८४ सम्म अध्यक्षमा कायम रहनेछन् ।

यो पनि हेर्नुहोस्
 नेपाली राजनैतिक परिवारहरूको सूची 
दाहाल-प्रचण्ड_परिवार

सन्दर्भ सामग्रीहरू

श्रेणी:चितवन जिल्लाका मानिसहरू
श्रेणी:माओवादी जनयुद्धका मानिसहरू

श्रेणी:नेपाल कम्युनिस्ट पार्टी (माओवादी केन्द्र)का राजनीतिज्ञहरू